Švédska automobilka Saab sa vracia pod čínskou spoločnosťou NEVS!
Potom ako švédska automobilka Saab skrachovala v roku 2009, sa jej ujala čínska spoločnosť NEVS, čo je skratka pre National Electric Vehicles Sweden. Táto spoločnosť sa pokúsila poskladať dokopy to, čo zo švédskej automobilky zostalo a pokúsiť sa o sériovú výrobu. Dnes môžeme potvrdiť, že sa to značke NEVS skutočne podarilo, lebo v týchto dňoch začala so sériovou výrobou elektrického sedanu s názvom 9-3.
Nový elektromobil by sa mal vyrábať v čínskom meste Tchien-ťin a na začiatok plánuje spoločnosť NEVS vyrábať 50 000 exemplárov ročne, no tento počet chce v budúcnosti navýšiť až na 220 000 vozidiel ročne.
NEVS neprezradila veľa o technických údajoch nového sedanu. Vieme akurát, že dojazd by mal byť 300 km a rýchlosť obmedzená na 140 km/h. Uvidíme, či v blízkej budúcnosti neprezradí automobilka viac a či nás ešte niečím neprekvapí.
11. decembra 2017